text: Makabert fund af døde dyr på Horsensegnen
  11 februar 2015 kl. 10.03
  To gange er der fundet rester af døde og afpillede dyr ved Horsens.
  Senest tirsdag aften hvor en lokal kvinde fandt resterne af omkring 20 rådyr på en mark ved Gantrup.
  En lokal kvinde, der havde observeret en stor mængde fugle på en mark nær Gantrup, fandt sent tirsdag aften de døde dyr. Alt kød er fjernet på dyrene. Nogle er flået og nogle har stadig et hoved med en strik om halsen.
  Politikommissær Martin Husted fra Sydøstjyllands Politi siger i dag til TV SYD, at de endnu ikke ved hvor resterne fra dyrene stammer fra.
  -Noget tyder på, at det er tale om resterne fra en jagt, men om det er tale om krybskytteri, kan vi ikke sige noget om endnu.
  -Alt tyder på at de døde dyr har ligget på marken i godt en uge og jagtsæsonen den sluttede den 31. januar, siger Martin Husted.
  Fundet er det andet indenfor kort tid også ved Boller, er der fundet rester af fire rådyr samt nogle høns.
  